**KRAMMER DORINA**

**Pataki Edit: Kikeleti hír**

Nagy újság van, Gyerekek!

A Százlábú felébredt!

Átaludta a telet,

pislákolva nyit szemet,

s nagy vidáman lépeget.

Mit is mondtam? Lépeget?

Emel lábat eleget!

Ötven ballal, ötven jobbal

előbb tipeg, aztán nyargal.

Köszönti a Kikelet,

ő meg visszainteget.

Ránevet a Napsugár

s piros Katicabogár.

**SÁGI RITA**

**Gazdag Erzsi : Itt a tavasz**

Itt a tavasz, tudod-e?

Leheletét érzed-e?

Virágszájjal rád nevet

virágszagú kikelet.

Rádfüttyent egy bokorból,

füttyös madár torokból.

Rügyes ággal meglegyint

S érzed, tavasz van megint.

**LIPTÁK VIKI**

**Tóth Anna: Katica**

Kicsi vagyok, mégse félek,

Tarka mezőn éldegélek.

Hátam piros, mint az alma,

Hét kis pöttyöt láthatsz rajta.

Hívhatsz engem Katicának.

Fürgén szálló kisbogárnak.

S hogyha pihenek az ágon,

Vagy egy apró vadvirágon,

Óvatosan felemelhetsz,

Csengő hangon énekelhetsz,

Ujjacskádra felsétálok,

Aztán gyorsan tovaszállok.

**HALMOS ANDRIS**

**Galambos Bernadett: Szervusz, Tavasz!**

Szervusz, Tavasz, tűnj el, Tél!

Nem kell már a sok fehér!

Zöldelljen az erdő, rét,

nyitogasd a pipitért!

Gyermekláncfű, gólyahír

napfényért most néked ír.

Csald elő a meleget,

hadd űzze el a telet!

Szervusz, Tavasz, tűnj el, Tél!

Hóval, faggyal megszűnjél!

**SZABÓ FANNI**

**Kecskés Béla: Szól a tavasz**

Szól a tavasz:

itt vagyok!

Eljöttem, mert

hívtatok.

Egész télen

hó alatt

álmodtam az

álmomat.

Szól a tavasz:

itt vagyok,

napsugárban

csillanok,

kezemben száz

szál virág -

annak adom,

aki várt!

**HANKÓ BARBI**

**Őri István: Madárének**

Kedves madár, röpke madár

szép szárnyával fészkére száll

csippent egyet, csippent kettőt

csippent sokat - tizenkettőt.

Fiókákhoz imígyen szól:

"Tollas babák, kis szentjeim!

gyönyörködnek mind szemeim

pelyhes begyek, apró szárnyak

fennen hangzó éhes szájak!

**DECSI DÓRI**

**Tavasztündér**

Varázspálcám suhogása

felkelti a vidéket.

A tél végi utazásra

barátaim kísérnek.

Varázsigém hatalmával

elaltatom a telet.

Az ágakra rásuhintva

ébresztem a rügyeket.

Virág nyílik ahol járok,

ágak végén tipegek.

Tündérszárnyam nyomában már

ott virít a kikelet.

**KÓNYA NADIN**

**Gyenes István: Tavaszköszöntő**

Köszöntünk szép kikelet,

Ragyogjál a föld felett.

Áraszd meleg sugarad,

Hozzál termő szép nyarat.

Epret, mézet, szép virágot,

Embereknek boldogságot.

**MOLNÁR KATA**

**Zelk Zoltán: Tavaszi dal**

Egy, kettő, három, négy, kis őzike, hová mégy?

- elég, hogyha tudom én: tavasz elé futok én.

Egy, kettő, három, négy, te kis nyuszi, hová mégy?

- se erdőbe, se rétre: a szép tavasz elébe!

Egy, kettő, három, négy, te kis madár, vígan légy!

Olyan szépen daloljál, szebb legyen a tavasznál!